iraklixyz/georgian-wikipedia-cleaned huggingface dataset:
მოკავშირეები მეორე მსოფლიო ომში

მოკავშირეები მეორე მსოფლიო ომში (საბჭოთა ისტორიოგრაფიაში გამოიყენებოდა ტერმინი ანტიჰიტლერული კოალიცია, მეორე მსოფლიო ომის დროს ასევე გამოიყენებოდა ტერმინი გაერთიანებული ერები) — სახელმწიფოების გაერთიანება, რომლებიც იბრძოდნენ მეორე მსოფლიო ომის დროს 1939-1945 წლებში, გერმანიისა და მისი მოკავშირეების წინააღმდეგ.

ომის წლებში კოალიციის სინონიმი გახდა „გაერთიანებული ერები“. აღნიშნული ტერმინი ეკუთვნის აშშ-ის პრეზიდენტ ფრანკლინ რუზველტს, რომელმაც იგი გამოიყენა 1941 წლის დეკემბერში, ხოლო 1942 წლის 1 იანვარს მიღებულ გაერთიანებული ერების დეკლარაციაში ოფიციალურად აისახა. კოალიციის გავლენა ომისა და ომის შემდგომ პერიოდში საკმაოდ დიდი იყო. მის ბაზაზე დაარსდა გაერთიანებული ერების ორგანიზაცია.

დიდმა სამეულმა: გაერთიანებული სამეფო, საბჭოთა კავშირმა და ამერიკის შეერთებულმა შტატებმა ჩამოაყალიბეს დიდი ალიანსი, რომელმაც განაპირობა მოკავშირეების გამარჯვება. გაერთიანებულ სამეფოსა და აშშ-ის შორის უკვე არსებობდა განსაკუთრებული ურთიერთობები. ალიანსმა ფორმალური სახე მიიღო გაერთიანებული ერების დეკლარაციის ხელმოწერის შემდეგ 1942 წლის 1 იანვარს.

კოალიციის წევრები
თავდაპირველად კოალიციაში შედიოდნენ მხოლოდ პოლონეთი, საფრანგეთი, დიდი ბრიტანეთი. 1941 წლის განმავლობაში კოლალიციას შეუერთდნენ სსრკ, აშშ და ჩინეთი. 1942 წლის იანვრისათვის კოლაიციაში 26 სახელმწიფო შედიოდა: დიდი ოთხეული (სსრკ, აშშ, დიდი ბრიტანეთი და ჩინეთი), ბრიტანეთის დომინიონები (ავსტრალია, კანადა, ახალი ზელანდია, ინდოეთი, სამხრეთ აფრიკის რესპუბლიკა), ცენტრალური და ლათინური ამერიკის ქვეყნები, კარიბის აუზისა და ევროპის ქვეყნების განდევნილი მთავრობები.

იაპონიაში სამხედრო მოქმედებების დასრულების მომენტში ანტიჰიტლერულ კოალიციაში შედიოდა 53 სახელმწიფო: ავსტრალია, არგენტინა, ბელგია, ბოლივია, ბრაზილია, დიდი ბრიტანეთი, ვენესუელა, ჰაიტი, გვატემალა, ჰონდურასი, საბერძნეთი, დანია, დომინიკელთა რესპუბლიკა, ეგვიპტე, ინდოეთი, ერაყი, ირანი, კანადა, ჩინეთი, კოლუმბია, კოსტა-რიკა, კუბა, ლიბერია, ლიბანი, ლუქსემბურგი, მექსიკა, ნიდერლანდები, ნიკარაგუა, ახალი ზელანდია, ნორვეგია, პანამა, პარაგვაი, პერუ, პოლონეთი, სალვადორი, საუდის არაბეთი, სირია, სსრკ, აშშ, თურქეთი, ურუგვაი, ფილიპინები, საფრანგეთი, ჩეხოსლოვაკია, ჩილე, ეკვადორი, ეთიოპია, იუგოსლავია, სამხრეთ აფრიკის კავშირი.
გდანსკის ყურე

გდანსკის ყურე (; ; ) — ყურე ბალტიის ზღვის სამხრეთ-დასავლეთ ნაწილში. მდებარეობს კალინინგრადის ნახევრაკუნძულსა და ჰელის ცელას შორის. გახსნილია ჩრდილოეთიდან, სიგანე 107 კმ. სიღრმე ცენტრალურ ნაწილში 115 მ. სახელწოდება მიიღო მის სანაპიროზე მდებარე ქალაქ გდანსკიდან.

ყურეს ერთვის მდინარე ვისლა და სხვა მრავალი პატარა თუ საშუალო მდინარე. ყურეს ნაპირზე მდებარეობს მნიშვნელოვანი პორტები: გდინია, გდანსკი, ბალტიისკი. ადმინისტრაცულად ყურე ეკუთვნის რუსეთსა და პოლონეთს.
გენერლების პუტჩი

გენერლების პუტჩი — ალჟირში მდებარე ფრანგული ჯარის ნაწილების აჯანყება პრეზიდენტ დე გოლის პოლიტიკის წინააღმდეგ, რომელიც მიზნად ისახავდა ალჟირისათვის დამოუკიდებლობის მინიჭებას. აჯანყება მიმდინარეობდა 1961 წლის 21 აპრილიდან 26 აპრილამდე. პუტჩისტებმა სათანადოდ ვერ შესძლეს საკუთარი ქმედებების კოორდინაცია. გენერლების პუტჩი მარცხით დამთავრდა, ხოლო მათი ლიდერები დააპატიმრეს.
ვაშინგტონის საკათედრო ტაძარი

}
| რელიგიური_წევრობა =ამერიკის მართლმადიდებელი ეკლესია
| წესჩვეულება =
| პროვინცია =
| რაიონი =
| კურთხევის_წელი =
| სტატუსი =მოქმედი
| ფუნქციური_სტატუსი =
| მემკვიდრეობითი_ადგილმდებარეობა =
| ხელმძღვანელობა =
| ვებ-გვერდი =
| ხუროთმოძღვრება =
| ხუროთმოძღვარი =
| ხუროთმოძღვრული_ტიპი =
| ხუროთმოძღვრული_სტილი =
| ფასადის_მიმართულება =
| ნოვატორული =
| თარიღდება =
| მშენებლობის_ფასი =
| დეტალები =
| ტევადობა =
| სიგრძე =
| სიგანე =
| ნავის_სიგანე =
| სიმაღლე_მაქსიმალური =
| გუმბათის_რაოდენობა =
| გუმბათის_სიმაღლე_გარე =
| გუმბათის_სიმაღლე_შიდა =
| გუმბათის_დიაგ_გარე =
| გუმბათის_დიაგ_შიდა =
| მინარეთი_რაოდენობა =
| მინარეთის_სიმაღლე =
| წვეტის_რაოდენობა =
| წვეტის_სიმაღლე =
| მასალა =
| =
| =
| =
| =
| განედი =38.930569
| გრძედი =-77.070869
| საერთო_მოიჯარე =
| ქვეყანა=

წმინდა პეტრესა და პავლეს საკათედრო ტაძარი ან ვაშინგტონის საკათედრო ტაძარი — აშშ-ის ანგლიკანური საეპისკოპოსო ეკლესიის მთავარი ტაძარი, მდებარეობს ვაშინგტონში, აშშ. შენობა ნეოგოთიკურ სტილშია აგებული, სიდიდით მეექვსე საკათედრო ტაძარია მსოფლიოში და სიდიდით მეორე აშშ-ში. საძირკველში პირველი ქვის ჩადება 1907 წლის 29 სექტემბერს მოხდა, მშენებლობის დაწყებას ესწრებოდა პრეზიდენტი თეოდორ რუზველტი. მშენებლობა 83 წელი გაგრძელდა და საზეიმოდ დასრულდა 1990 წელს, ჯორჯ ბუში უფროსის პრეზიდენტობისას. ტაძარი პროტესტანტური საეპისკოპოსო-საკათედრო ფონდის მმართველობის ქვეშაა, რომელიც 1893 წლის 6 იანვრიდან, კონგრესის მიერ ტაძრის მშენებლობისთვის გაცემული ნებართვის დროიდან არსებობს. მდებარეობს ვაშინგტონის ჩრდილო-დასავლეთ ნაწილში. შედის აშშ-ის ისტორიული ადგილების ეროვნული რეესტრში. 2011 წლის 23 აგვისტოს მომხდარი მიწისძვრის შედეგად ერთ-ერთი კოშკის სამი შპილი მოტყდა, მეოთხე კი სერიოზულად დაზიანდა. დაზიანდა ტაძრის სხვა ნაწილებიც.
ეგვიპტის მეთვრამეტე დინასტია

ეგვიპტის მეთვრამეტე დინასტია (ძვ. წ. 1550—1292 წწ.) — ძველი ეგვიპტის ერთ-ერთი ყველაზე ცნობილი დინასტია. მათ რიგებში შედიოდა ეგვიპტის ყველაზე ძლევამოსილი ფარაონები, ასევე ტუტანხამონი, რომლის გაუძარცვავი საფლავიც 1922 წელს აღმოაჩინა ჰოვარდ კარტერმა. ზოგჯერ მეთვრამეტე დინასტიას თუტმოსიდების დინასტიასაც უწოდებენ, რადგან მათ რიგებში ოთხი ფარაონია სახელად თუტმოსი. მეთვრამეტე დინასტიის წარმომადგენელია ჰატშეფსუტი და კიდევ ერთი ქალი-ფარაონი ნეფერნეფერუატენი (რომელიც ერთ-ერთი ვერსიით უნდა იყოს ნეფერტიტი).

მეთვრამეტე დინასტიის მნიშვნელოვანი ფიგიურაა ფარაონი ეხნატონი, ცნობილი როგორც ამენჰოტეპ , „ფარაონი-რეფორმატორი“, რომელმაც მსოფლიოს ისტორიაში პირველად აღიარა მონოთეიზმი. თუტმოსიდების დინასტიის მიერაა აშენებული თუტმოს -ის საფლავი ლუქსორში და ჰატშეფსუტის ტაძარი დეირ-ელ-ბაჰრი.

მეთვრამეტე დინასტია და დინასტიებთან ერთად ქმნის ეგვიპტის ახალ სამეფოს.
პატრიკ პირსი

პატრიკ პირსი (, ; დ. 10 ნოემბერი, 1879, დუბლინი — გ. 3 მაისი, 1916, დუბლინი) — ირლანდიელი პოლიტიკური მოღვაწე, რევოლუციონერი, დრამატურგი და პოეტი.

პატრიკ პირსი გელური ლიგის ერთ-ერთი ყველაზე ცნობილი წარმომადგენელი იყო. მეგობრობდა ირლანდიის რევოლუციური მოძრაობის ლიდერ ჯეიმზ კონოლისთან. 1914 წელს დააარსა საიდუმლო ორგანიზაცია „ირლანდიის რესპუბლიკური ძმობა“. 1916 წელს ხელმძღვანელობდა აღდგომის აჯანყებას და 24 აპრილს გახდა ამ აჯანყების შედეგად გამოცხადებული ირლანდიის რესპუბლიკის დროებითი მთავრობის თავმჯდომარე. 3 მაისს დახვრიტეს ინგლისელებმა.
აღდგომის აჯანყება

აღდგომის აჯანყება — აჯანყება ირლანდიაში პირველი მსოფლიო ომის დროს, მომზადებული ირლანდიის დამოუკიდებლობისათვის მოძრაობის ლიდერების მიერ. გამოსვლები დაიწყო 1916 წლის 24 აპრილს, აღდგომის დღესასწაულზე. აჯანყებულების მთავარი მიზანი იყო ირლანდიის დამოუკიდებლობა ბრიტანეთისაგან. აჯანყება ძირითადად დუბლინში მიმდინარეობდა, თუმცა სხვადასხვა მასშტაბის გამოსვლები აღინიშნა ქალაქს გარეთ, საგრაფოებში.

აჯანყება სასტიკად ჩაახშეს ბრიტანელებმა. მათ ტყვედ ჩაიგდეს პატრიკ პირსი და მის ძმასთან და 14 მოკავშირესთან ერთად სიკვდილით დასაჯეს ტრიბუნალის გადაწყვეტილების საფუძველზე.
პატრიარქის შემოდგომა

პატრიარქის შემოდგომა — კოლუმბიელი მწერლის, გაბრიელ გარსია მარკესის, 1975 წლის რომანი.

წიგნში მოთხრობილია დიქტატორის შესახებ, რომელიც დაუსრულებლად მართავს ქვეყანას. გადის წლები, იცვლება თაობები, მაგრამ იგი ისევ ცოცხალი და უცვლელია. წიგნების ესპანური ინსტიტუტის თანახმად, პატრიარქის შემოდგომა 1975 წელს ესპანეთში ყველაზე პოპულარული წიგნი იყო.

მას შემდეგ რაც მარკესის თვალწინ დაამხეს ვენესუელის დიქტატორი — მარკოს პერეს ხიმენესის, მწერალმა გადაწყვიტა დაეწერა დიქტატორული რომანი (ლათინოამერიკული ლიტერატურის ჟანრი). როგორც ის იხსენებს, „ეს იყო პირველი შემთხვევა, როდესაც მან ლათინურ ამერიკაში დიქტატორის დამხობა იხილა“. 1968 წელს მარკესმა „პატრიარქის შემოდგომის“ წერა დაიწყო და დასრულებას 1971 წლისთვის ვარაუდობდა, თუმცა, რომანის დახვეწა-შელამაზებას ის უფრო დიდხანს მოუნდა და საბოლოოდ, წიგნი 1975 წელს ესპანეთში გამოიცა. როგორც მწერალი იხსენებს, ეს რომანი „პოემაა ძალაუფლების მარტოობისა“, რადგან ის აღწერს უცხოელი დიქტატორის ცხოვრებას, რომელსაც გენერლის სახით წარმოსახავს. რომანი მიჰყვება გენერლის ცხოვრებასთან დაკავშირებულ ანეკდოტთა სერიას, არაა დაცული არანაირი ქრონოლოგია. მიუხედავად იმისა, რომ ამბის ვითარების ადგილი რომანში დაზუსტებული არაა, წარმოსახვითი ქვეყანა მდებარეობს სადღაც კარიბის აუზში.

სიუჟეტთან დაკავშირებით გარსია მარკესს საკუთარი ახსნა აქვს:
ჩემი განზრახვა ყოველთვის იყო შემექმნა ლათინური ამერიკის, განსაკუთრებით კი კარიბის აუზის ყველა დიქტატორის სინთეზი. მით უმეტეს, რომ ხუან ვისენტე გომესის (ვენესუელა) პიროვნება საკმაოდ ძლიერი იყო, ამას დამატებული ის ფაქტი, რომ მე ის მაჯადოებდა, განსაკუთრებულ ზემოქმედებას ახდენდა და უდავოა, რომ პატრიარქს მას ვადარებ და არა ვინმე სხვას.
ალუდა ქეთელაური (მომღერალი)

ალუდა ქეთელაური (დ. 15 ნოემბერი, 1987 — გ. 12 ივნისი, 2012) — ქართველი მომღერალი და პოეტი.

ალუდა წარმოშობით დუშეთიდან იყო და თბილისში მეგობართან ერთად ცხოვრობდა. ჯგუფი „მეხუთე სეზონი“, რომელშიც იგი გამოდიოდა, ხალხურ სიმღერებს ასრულებდა.

ალუდა 2012 წლის 12 ივნისს გარდაიცვალა. სიკვდილის ზუსტი მიზეზი უცნობია, თუმცა სახელდებოდა როგორც თვითმკვლელობა, ასევე ნარკოტიკების მოხმარება. ის 16 ივნისს დუშეთის მუნიციპალიტეტში დაკრძალეს.
ირლანდიის რესპუბლიკა (1919-1922)

ირლანდიის რესპუბლიკა — თვითგამოცხადებული სახელმწიფო, კუნძულ ირლანდიაზე, არსებობდა 1919-1922 წწ. ირლანდიის რესპუბლიკის არსებობა დამოუკიდებლობისათვის ომის პერიოდს ემთხვევა. ომის პერიოდში ქვეყანაში გაჩნდა ხელისუფლების ორგანოები, რომელსაც მოსახლეობის უმრავლესობა მხარს უჭერდა. ახალგაზრდა რესპუბლიკა მხოლოდ საბჭოთა რუსეთმა სცნო. ირლანდიაში ბრიტანეთის გავლენის შემცირების ცდამ კრახი განიცადა. ირლანდიის რესპუბლიკის დასასრულად ითვლება 1922 წელი, როდესაც ირლანდიის თავისუფალი სახელმწიფო დაარსდა.
კლოდ ჟოზეფ რუჟე დე ლილი

კლოდ ჟოზეფ რუჟე დე ლილი (; დ. 10 მაისი 1760, ლონ-ლე-სონე, იურა — გ. 26 ივნისი 1836, შუაზი-ლე-რუა, სენა და უაზა) — ფრანგი პოეტი და კომპოზიტორი. 1792 წელს დაწერა მუსიკა და სიტყვები რევოლუციური ჰიმნისათვის „მარსელიეზა“. დაწერილი აქვს ასევე რამდენიმე სიმღერა მარსელიეზას სტილში.

იაკობინელების ხელისუფლებაში მოსვლის შემდეგ იგი გადააყენეს თანამდებობიდან, დაადანაშაულეს კონტრრევოლუციურ მოღვაწეობაში და დააპატიმრეს. ციხიდან გაათავისუფლეს 1794 წელს რობესპიერის ხელისუფლების დამხობის შემდეგ.

გარდაიცვალა 1836 წელს.
გერნიკა

გერნიკა (ესპანურ ენაზე სრული ოფიციალური სახელია — გერნიკა-ი-ლუნო, , ბასკურად — გერნიკა-ლუმო, ) — ქალაქი და მუნიციპალიტეტი ესპანეთში, შედის ბისკაიის პროვინციაში ბასკეთის ავტონომიური გაერთიანება. ფართობი 8,6 კმ². მოსახლეობა— 16 295 კაცი (2010 წ.). მდებარეობს ბილბაოს ჩრდილო-აღმოსავლეთით.

ისტორია
ქალაქი დაარსდა 1366 წელს პრინც ტელიო კასტილიელის მიერ. 1937 წლის 26 აპრილს ქალაქი გერმანელებმა დაბომბეს, რასაც პაბლო პიკასომ მიუძღვნა თავისი ტილო „გერნიკა“.
გერნიკის დაბომბვა

გერნიკის დაბომბვა — გერმანიის ლუფტვაფეს მიერ 1937 წლის 26 აპრილს ესპანეთის სამოქალაქო ომის დროს ქალაქ გერნიკის დაბომბვა.

გენრიკა ბასკეთის ისტორიული და კულტურული ქალაქია. 1937 წელს ქალაქი გადავიდა რესპუბლიკელების ხელში. დაბომბვის შედეგად გაჩნდა ხანძარი, რომელმაც გაანადგურა ქალაქის უდიდესი ნაწილი. ქალაქის დაბომბვას პაბლო პიკასომ მიუძღვნა თავისი ტილო „გერნიკა“.
ევროპის საფეხბურთო ჩემპიონატი 1984

ევროპის საფეხბურთო ჩემპიონატი 1984 — უეფა-ს მიერ ჩატარებული რიგით მე-7 საფეხბურთო ჩემპიონატი. ჩატარდა საფრანგეთში 12 ივნისიდან 27 ივნისამდე. გაიმარჯვა საფრანგეთის ნაკრებმა, რომელმაც ფინალში ესპანეთი დაამარცხა.

კვალიფიკაცია
საკვალიფიკაციო ეტაპი მიმდინარეობდა 1982 წლის მაისიდან 1983 წლის დეკემბრამდე.

შედეგები
ჯგუფური ეტაპი
ჯგუფი 
ჯგუფი 
პლეი-ოფი
ფინალი
სასაქონლო-მატერიალური ფასეულობების თვითღირებულების განსაზღვრის მეთოდები

სასაქონლო-მატერიალური ფასეულობების თვითღირებულების განსაზღვრის მეთოდები (მატერიალური მარაგების შეფასების მეთოდები) — პრინციპები, რომლებითაც შესაძლებელია მარაგებიდან გასული და ნაშთად დარჩენილი სასაქონლო-მატერიალური მარაგების ფინანსური ღირებულების დადგენა.

მმართველობითი აღრიცხვა
მმართველობითი აღრიცხვა დახარჯული მასალების შეფასებისათვის იყენებს ექვს მეთოდს:

ინდივიდუალური თვითღირებულების მეთოდი - გამოიყენება ისეთი სახის მასალისა და დეტალებისათვის, რომელთაც მაღალი თვითღირებულება გააჩნიათ და შეიძლება საკუთარი თვითღირებულებით შევიდეს მზა პროდუქციის თვითღირებულებაში.
საშუალო შეწონილის მეთოდი - ემყარება პერიოდის განმავლობაში შეძენილი ან წარმოებული სასაქონლო-მატერიალური ფასეულობების საშუალო შეწონილ თვითღირებულებას.
ფიფო მეთოდი - მიიჩნევა რომ მარაგებში პიველი შემოსული, პირველი გადის.
ლიფო მეთოდი - მიიჩნევა რომ მარაგებში ბოლო შემოსული, პირველი გადის.
ნიფო მეთოდი - მოითხოვს რომ მარაგებიდან გაცემული მასალები შეფასდეს მომავალში შესაძენი მასალების მოსალოდნელი ფასით.
ნორმატიული მეთოდი - საწარმოში დადგენილია მასალების ნორმატიული ფასი. მარაგებიდან გასული და ნაშთად დარჩენილი მასალების შეფასება ხდება ნორმატიული ფასით, რომელიც ფაქტიურისაგან განსხვავდება.

ფინანსური აღრიცხვა
ფინანსური აღრიცხვა ეყრდნობა ბასს-ისა და ფასს-ის სტანდარტებს. ბასს 2 ადგენს თვითღირებულების განსაზღვრის სამ მეთოდს:

სპეციფიკური იდენტიფიკაციის მეთოდი - ცალკეული სახის სასაქონლო-მატერიალური ფასეულობების, რომლებიც არ არიან ურთიერთშემცვლელი, აგრეთვე სპეციფიკური პროექტისათვის წარმოებული საქონლისა და მომსახურეობის თვითღირებულება უნდა განისაზღვროს მათი ინდივიდუალური დანახარჯების სპეციფიკური იდენტიფიკაციით.
ფიფო მეთოდი - ამ მეთოდის დროს მიიჩნევა რომ გაყიდვის შემთხვევაში მარაგებიდან გადის პირველად შესყიდული მატერიალური ფასეულობა და შესაბამისად საბოლოო ნაშთიც ითვლება ამ მეთოდიდან გამომდინარე.
საშუალო შეწონილის მეთოდი - ემყარება პერიოდის განმავლობაში შეძენილი ან წარმოებული სასაქონლო-მატერიალური ფასეულობების საშუალო შეწონილ თვითღირებულებას.

საგადასახადო აღრიცხვა
საგადასახადო აღირცხვა - საქონლის რეალიზაციისას გადასახადის გადამხდელს უფლება აქვს, სასაქონლო-მატერიალური ფასეულობის აღსარიცხავად გამოიყენოს სამიდან ერთ-ერთი მეთოდი:
ინდივიდუალური აღრიცხვის მეთოდი - თითოეული მარაგი ფასდება ინდივიდუალურად.
საშუალო შეწონილის მეთოდი - ემყარება პერიოდის განმავლობაში შეძენილი ან წარმოებული სასაქონლო-მატერიალური ფასეულობების საშუალო შეწონილ თვითღირებულებას.
ფიფო მეთოდი - მიიჩნევა რომ მარაგებში პიველი შემოსული, პირველი გადის.
წამების ძელი

წამების ძელი — გვემის სვეტის ქვედა ნაწილი, რომელზეც „წმინდა წერილის“ (მათეს, მარკოზის და იოანეს სახარებათა) მიხედვით მოხდა იესო ქრისტეს მათრახებით წამება.

იერუსალიმიდან კონსტანტინოპოლში (ბიზანტია) გადმოასვენა მოციქულთასწორმა ელენე დედოფალმა, იმპერატორ კონსტანტინე დიდის დედამ, და ამჟამად ის დაბრძანებულია კონსტანტინოპოლის საპატრიარქოს წმინდა გიორგის სახელობის საკათედრო ტაძარში (სტამბოლი, თურქეთი).

გვემის სვეტი წამების ძელის გარდა შეიცავს კიდევ ორ ნაწილს. მათი ადგილმდებარეობა დღეისთვის არის იერუსალიმი და რომი (იტალია).
საბჭოთა კავშირის საფეხბურთო ჩემპიონატი 1966

საბჭოთა კავშირის საფეხბურთო ჩემპიონატი 1966 — საბჭოთა კავშირის საფეხბურთო ჩემპიონატის ოცდამერვე გათამაშება. გამარჯვებული გახდა კიევის „დინამო“, მეორე ადგილზე გავიდა დონის როსტოვის „სკა“, მესამეზე – ბაქოს „ნეფთჩიანიკი“. დაიწყო 10 აპრილს და დასრულდა 30 ნოემბერს.

შედეგები
კლასი „“, პირველი ჯგუფი: ცხრილი
ჩემპიონი
პასტერიზაცია

პასტერიზაცია — უმეტესად თხევადი საკვები პროდუქტების ერთჯერადი გაცხელება 60 °-მდე 1 საათის განმავლობაში, ან 70—80 °-მდე ნახევარი საათის განმავლობაში და შემდეგ დაუყოვნებლივი გაცივება. სახელი უწოდეს ფრანგი მიკრობიოლოგის ლუი პასტერის პატივსაცემად, რომელმაც შეიმუშავა ეს ტექნოლოგია მეცხრამეტე საუკუნის შუა ხანებში. გამოიყენება საკვები პროდუქტების გაფუჭებისგან დაცვის მიზნით მიკრობებისგან, ასევე შენახვის ვადის გასახანგრძლივებლად.

განსხვავებით სტერილიზაციისგან, პასტერიზაციის მიზანი არა ყველა მიკროორგანიზმის განადგურებაა საკვებში, არამედ სიცოცხლის უნარიანი პათოგენების რაოდენობის შეზღუდვა (იგულისხმება, რომ პასტერიზირებული პროდუქტი ინახება მოთხოვნების შესაბამისად შენახვის ვადის ამოწურვამდე). კომერციული მასშტაბებით სტერილიზაცია არ არის ფართოდ გავრცელებული, რადგან პროდუქციის გემოსა და ხარისხზე უარყოფითად აისახება. ზოგიერთი საკვები, როგორიცაა რძის პროდუქტები, შესაძლოა, გადახურებულ იქნას, რათა უზრუნველყოს პათოგენური მიკრობების განადგურება. ითვლება, რომ პასტერიზაციის დროს საკვები პროდუქტის მთლიანობა არ ირღვევა, ნარჩუნდება რა გემოვნებითი ხარისხი და სასარგებლო კომპონენტები (ვიტამინები, ფერმენტები)..

საკვები ნედლეულის თვისებების მიხედვით იყენებენ პატერიზაციის სხვადასხვა რეჟიმებს: ხანგრძლივ (63—65 °-ზე 30—40 წუთის განმავლობაში), ხანმოკლე (85—90 °-ზე 0,5—1 წუთის განმავლობაში) და წამიერ რეჟიმებს (98 °-ზე რამდენიმე წამის განმავლობაში).

დაუშვებელია კონსერვირებული პროდუქტების პასტერიზაცია, რადგან ჰერმეტულად დახურული ტარა კარგი გარემოა ანაერობული მიკროფლორის სპორების აღმოცენებისთვის (იხ. ბოტულიზმი). პროდუქტების გრძელვადიანი კონსერვაციისთვის (განსაკუთრებით, თავდაპირველად მიწით დაბინძურებული პროდუქტების, როგორებიცაა სოკოები, კენკრა), ასევე სამედიცინო და ფარმაცევტული მიზნებისთვის გამოიყენება ფრაქციული პასტერიზაცია — ტინდალიზაცია..
საკონტაქტო რელსი

საკონტაქტო რელსი ან მესამე რელსი — მყარი საკონტაქტო სადენი, განკუთვნილი მოძრავი შემადგენლობის (ელმავლის, ძრავიანი ვაგონის) დენმიმღებთან მოსრიალე კონტაქტის განსახორციელებლად.

იგი მზადდება რბილი ფოლადისგან, ფორმა და ზომები ჩვეულებრივი რელსების მსგავსი აქვს. რელსი დახმარებით კრონშტეინებზე მაგრდება, რომლებიც თავის მხრივ უბრალო რელსების შპალებზე მაგრდებიან.

თბილისის მეტროს შემადგენლობებიც სწორედ ამგვარად გადაადგილდებიან.
ბოიარინი

ბოიარინი (; ; ; ; ) — ფეოდალური საზოგადოების უმაღლესი ფენა — საუკუნეების ბულგარეთში, კიევის რუსეთში, გალიჩ-ვოლინის სამთავროში, მოსკოვის დიდი სამთავროში, ლიტვის დიდ სამთავროში, სერბეთში, ხორვატიაში, სლოვენიაში, მოლდოვის სამთავროში, ვლახეთში, საუკუნიდან კი რუმინეთში.

თვითონ ტერმინი მომდინარეობს ძველი რუსული სიტყვა -დან, რომელიც დამკვიდრდა ძველი საეკლესიო სლავური ენიდან და თავის მხრივ დუნაიურ-ბულგარული წარმოშობისაა.

ბოიარინების გვარის ადამიანების შთამომავლები ჩაწერილები არიან საგვარეულო წიგნებში, ბოიარინულ წიგნებსა და სიებში, რომელთა შორის ზოგიერთი სახელმწიფო არქივებში ინახება. მათ შორის მრავალი თავადური წარმოშობის იყო, რომლებსაც მამულები დაკარგული ჰქონდათ და გადასულები იყვნენ დიდი თავადის ან სულაც მეფის სამსახურში, რომლის სანაცვლოდაც ეს უკანასკნელები მათ ახალ მიწებს ან მამულს აძლევდნენ.
ქიცვფეხასებრნი

ქიცვფეხასებრნი — ქვეწარმავალთა ოჯახი ხვლიკების რიგისა. მათი გველისებრი სხეულის სიგრძე 80 სმ აღწევს. წინა კიდურები არა აქვთ, უკანა რედუცირებულია. კუდი ძალიან გრძელია, თვალები — პატარა, გუგა — ვერტიკალური, ქუთუთოები — შეზრდილი, გამჭვირვალე. ოჯახში 8 გვარი და 30-მდე სახეობაა. გავრცელებული არიან ავსტრალიაში და მიმდებარე კუნძულებზე. აღსანიშნავია ჩვეულებრივი ქიცვფეხა , რომლის სიგრძეა 75 სმ. მისი უკანა კიდურები ქერცლით დაფარული ლაპოტებია და მოძრაობაში არ მონაწილეობს. აქტიურია ღამით. ბინადრობს ბალახში. იკვებება წვრილ-წვრილი ცხოველებით.
ჯეფრი დამერი

ჯეფრი ლაიონელ დამერი (; დ. 21 მაისი, 1960 — გ. 28 ნოემბერი, 1994) — ამერიკელი სერიული მკვლელი, სექსუალური მოძალადე, ასევე ცნობილია მეტსახელებით „მილუოკელი მონსტრი“, „მილუოკელი კანიბალი“. მან 1978-1991 წლებში გააუპატიურა, მოკლა და დაანაწევრა 17 ადამიანი, მათ შორის 4 არასრულწლოვანი. მკვლელობების უმრავლეს შემთხვევაში ადგილი ჰქონდა ნეკროფილიას, კანიბალიზმს და სხეულის ნაწილების შენახვას.

ციხის ფსიქიატრების და ფსიქოლოგების დიაგნოზით მას აღენიშნებოდა მოსაზღვრე პიროვნული აშლილობა. სასამართლოს გადაწყვეტილებით დამერი ცნობილ იქნა შერაცხადად, 1992 წლის 15 თებერვალს დამნაშავედ იქნა ცნობილი 16-დან 15 მკვლელობაში და მიესაჯა სამუდამო პატიმრობა 15 ვადით. მოგვიანებით, 1978 წელს ოჰაიოში ჩადენილი მკვლელობისთვის დაემატა მე-16 სამუდამო პატიმრობა.

1994 წლის 28 ნოემბერს, თანასაკნელი კრისტოფერ სკარვერი დამერს ფიზიკურად გაუსწორდა, რა დროსაც მიღებული მძიმე თავის ტრავმის გამო მილუოკელი სერიული მკვლელი საავადმყოფოში მიყვანამდე გარდაიცვალა.

მსხვერპლთა სია
საწარმოს სააღრიცხვო პოლიტიკა

საწარმოს სააღრიცხვო პოლიტიკა — ფინანსური ანგარიშგების საერთაშორისო სტანდარტების (ფასს) მიერ მოთხოვნილი პრინციპები, რომელიც მოითხოვს რომ, საწარმომ უნდა შეიმუშაოს სააღრიცხვო პოლიტიკა და ბუღალტრული აღრიცხვის წარმოებისა და ფინანსური ანგარიშგების შედგენის დროს იხელმძღვანელოს სააღრიცხვო პოლიტიკაში აღწერილი დებულებებით.

საწარმოს სააღრიცხვო პოლიტიკის შერჩევა ხდება საწარმოს საფინანსო-ეკონომიკური და იურიდიული სამსახურების მონაწილეობით ან მომსახურე საკონსულტაციო ფირმის მიერ. ამავე დროს პასუხისმგებლობა სააღრიცხვო პოლიტიკაზე ეკისრება საწარმოს ხელმძღვანელს.

ფასს-ის ძირითადი დაშვებები
სააღრიცხვო პოლიტიკის საფუძველია ფასს-ის შემდეგი ძირითადი დაშვებები:
დარიცხვის მეთოდი - სამეურნეო ოპერაციების შედეგებისა და სხვა მოვლენების აღიარება ხდება მათი მოხდენისთანავე.

ფუნქციონირებადი საწარმო - ფინანსური ანგარიშგებისათვის აუცილებელი მოთხოვნა, რომ აღრიცხვა გაგრძელდეს მინიმუმ ერთი წელი მაინც.

ფინანსური ანგარიშგების ხარისხობრივი მახასიათებლები
სააღრიცხვო პოლიტიკის შესამუშავებლად აუცილებელია რომ საწარმოს ანგარიშგებები ეყრდნობოდეს შემდეგ ობიექტურ მახასიათებლებს:
აღქმადობა - ინფორმაციის ისეთი ფორმით მიწოდებას, რომელიც ადვილად გასაგები და გამოსაყენებელი იქნება მომხმარებლისათვის.
შესაბამისობა - ინფორმაცია უნდა იყოს: სასარგებლო მომხმარებელთა ყველა დონისათვის გადაწყვეტილების მისაღებად.
საიმედოობა - ინფორმაცია უნდა იყოს ნეიტრალური, სრული, სამართლიანად წარდგენილი და შინაარსის ფორმაზე აღმატებული.
შესადარისობა - ანგარიშგებები უნდა იყოს ფორმით მსგავსი, რომ ინფორმაციის მიმღებს შეეძლოს, სხვადასხვა პერიოდის მონაცემების ერთმანეთთან შედარება.

ბუღალტრული აღრიცხვის პრინციპები
ბუღალტრული აღრიცხვა ეფუძნება შემდეგ პრინციპებს:
ორმხრივობა - საწარმოს აქტივები უნდა იყოს ვალდებულებებისა და კაპიტალის ჯამის ტოლი.
ფულადი შეფასება - ბუღალტრულ აღრიცხვა ეფუძნება მხოლოდ ფულად საზომში წარმოდგენილ მონაცემებს.
საწარმოს ავტონომიურობა - საწარმოს ანგარიშები გამიჯნული უნდა იყოს მისი დამფუძნებლების ანგარიშებისაგან.
უწყვეტობა - საწარმო იფუნქციონირებს განუსაზღვრელი დროის განმავლობაში.
თვითღირებულება - საშუელებები შეძენისას აღირიცხება თვითღირებულებით.
კონსერვატივიზმი - ბუღალტრული აღრიცხვა არ უნდა იძლეოდეს ფინანსური მდგომარეობის გაუმართლებელ ოპტიმისტურ შეფასებებს.
მატერიალურობა (არაარსებითობა) - ბუღალტრულ აღრიცხვაში მხედველობაში არ მიიღება არაარსებითი ფაქტი.
რეალიზაცია - საწარმოს მიერ მიღებული შემოსავლები აღირიცხება აქტივის მყიდველზე გადაცემის ან მომსახურების გაწევის დროს.
შესაბამისობა - საანგარიშო პერიოდში ის გასავლები მიიჩნევა ხარჯებად, რომელიც მონაწილეობს ამ პერიოდის შემოსავლების მიღებაში.
ფინანსური აღრიცხვა

ფინანსური აღრიცხვა — ბუღალტრული აღრიცხვის ნაწილი, რომლის მიერ მომზადებული ინფორმაცია განკუთვნილია შიდა და გარე მომხმარებლებისათვის, განსხვავებით მმართველობითი აღრიცხვისაგან, რომელიც ინფორმაციას მხოლოდ საწარმოს შიდა მომხმარებლებს აწვდის.

ფინანსური და მმართველობითი აღრიცხვა ემყარება ოპერატიულ აღრიცხვის მონაცემებს. ამ ინფორმაციის სათანადოდ დოკუმენტაციის, დაჯგუფების, შეფასების, ანგარიშებზე ასახვის და ბოლოს ბალანსსა და ანგარიშგებაში განზოგადოების გზით ხდება მიწოდება ინფორმაციის ფართო ფენისათვის.

ფინანსური ანგარიშგების მომხმარებლები
ფინანსური აღრიცხვისა და ანგარიშგების მიზანია საწარმოს საქმიანობის შედეგების, ფინანსური მდგომარეობისა და მასში მომხდარი ცვლილებების შესახებ ინფორმაცია მიაწოდოს მომხმარებელთა ფართო ფენებს, რათა დაეხმაროს მათ ეკონომიკური გადაწყვეტილების მიღებაში. ამიტომ იგი ინფორმაციის გარე მომხმარებლების ინტერესებიდან გამომდინარე, ფინანსური ინფორმაციის სახით გამოქვეყნებას ექვემდებარება. ფინანსური ანგარიშგების მომხმარებლები არიან:
პოტენციური ინვესტორები - დაინტერესებულნი არან მათ მიერ ჩადებული ინვესტიციებისა და ამ ინვესტიციებიდან მიღებულ შემოსავლებთან დაკავშირებული რისკით.
საწარმოს პერსონალი - დაინტერესებულია საწარმოს ფინანსური სტაბილურობით და მომგებიანობით.
საკრედიტო ორგანიზაციები - დაინტერესებულნი არიან მათ მიერ გაცემული კრედიტებისა და ამ კრედიტების სარგებლობისათვის სათანადო პროცენტების დროული დაბრუნებით.
სავაჭრო კრედიტორები - დაინტერესებულნი არიან ფინანსური ანგარიშგების ინფორმაციით, რომლის საშუალებითაც შესაძლებელია განისაზღვროს, რამდენად დროულად მიიღებენ ისინი მათ კუთვნილ თანხებს.
მყიდველები და დებიტორები - ფინანსურ ანგარიშგებას იყენებენ, რათა დაადგინონ საწარმოს ფუნქციონირების ხანგრძლივობა, დაადგინონ, ხომ არ არის მოსალოდნელი საწარმოს ფუნქციონირების შეწყვეტა.
სახელმწიფო უწყებები - დაინტერესებულნი არიან გაერკვნენ თუ რამდენად ჯეროვნად ხდება საწარმოს მიერ გადასახადების გადახდა.
საზოგადოება - დაინტერესებულია გაერკვეს საწარმოს როლით ეკონომიკაში და რამდენად შეუძლია იმოქმედოს საზოგადოების დასაქმების მიმართულებით.

ფინანსური ინფორმაციის ყველა მომხმარებელს, საკუთარი ინტერესებიდან გამომდინარე, სხვადასხვა სახის ინფორმაცია აინტერესებს, მაგრამ ბასს-ები ორიენტირებულნი არიან ინვესტორთა ინტერესებზე.
კვირკველია

საკუთარი სახელი კვირკველია შეიძლება აღნიშნავდეს ერთ-ერთ შემდეგ პიროვნებათაგანს:

ბესარიონ კვირკველია — ბოლშევიკი პოლიტიკოსი
გიორგი კვირკველია — სამხედრო პირი, „გიორგის იარაღის“ კავალერი
დავით კვირკველია — ფეხბურთელი
დავით კვირკველია — იურისტი, საზოგადო მოღვაწე
თეიმურაზ კვირკველია — მომღერალი, ლოტბარი
თენგიზ კვირკველია — არქიტექტორი
მანუჩარ კვირკველია — სპორტსმენი (ბერძნულ-რომაული ჭიდაობა)
რაფიელ კვირკველია — საბჭოთა პარტიული და სახელმწიფო მოხელე
სოლომონ (საბა) კვირკველია — ფეხბურთელი
ტერენტი კვირკველია — პოეტ ტერენტი გრანელის ნამდვილი სახელი და გვარი